jkorsvik/nowiki_second_scrape_merged huggingface dataset:
Teltow (landskap)

Teltow ['tɛltoː] betegner idag både en geologisk høyslette og et historisk landskap i Brandenburg og Berlin. Teltow hadde som kjerneområde for Markgrevskapet Brandenburg en stor betydning på 1100- og 1200-tallet. Navnet bæres også av byen Teltow, og mellom 1816 og 1952 fantes landkretsen med samme navn.


== Litteratur ==
Theodor Fontane: Wanderungen durch die Mark Brandenburg. Teil 4. Spreeland. Blankensee, Ullstein Frankfurt/M, Berlin, Ausgabe 1998 ISBN 3-548-24381-9 sitat side 274
N. Hermsdorf: Zur quartären Schichtenfolge des Teltow-Plateaus. I Brandenburgische Geowissenschaftliche Beiträge, 1, s. 27–37, Kleinmachnow 1995
Herbert Lehmann: Das Bäketal in vorgeschichtlicher Zeit. Verwaltungsbezirk Berlin-Steglitz (utgiver) 1953, brosjyre
L. Lippstreu, N. Hermsdorf, A. Sonntag: Geologische Übersichtskarte des Landes Brandenburg 1:300.000 – Erläuterungen. – Potsdam 1997, ISBN 3-7490-4576-3
Adolf Hannemann: Der Kreis Teltow, seine Geschichte, seine Verwaltung, seine Entwicklung und seine Einrichtungen. Berlin 1931
Carsten Rasmus, Bettina Rasmus: Berliner Umland Süd. KlaRas-Verlag, Berlin 2002 ISBN 3-933135-10-9
Max Philipp: Steglitz in Vergangenheit und Gegenwart . Kulturbuch Verlag, Berlin 1968
Gerhard Schlimpert: Brandenburgisches Namensbuch, Teil 3, Die Ortsnamen des Teltow. Hermann Böhlaus Nachf., Weimar, 1972. sitat s. 187
Wilhelm Spatz: Aus der Vergangenheit des Kreises Teltow. In: Groß Berliner Kalender, Illustriertes Jahrbuch 1913. utg. Ernst Friedel, Verlag von Karl Siegismund Königlich Sächsischer Hofbuchhändler, Berlin 1913. sitat s. 212f
Werner Stackebrandt und Volker Manhenke (Hrsg.): Atlas zur Geologie von Brandenburg. Landesamt für Geowissenschaften und Rohstoffe Brandenburg (idag Landesamt für Bergbau, Geologie und Rohstoffe Brandenburg, LBGR) 2002, 2. oppl., 142 s., 43 kart, ISBN 3-9808157-0-6
Lutz Partenheimer: Albrecht der Bär. 2. oppl. Böhlau Verlag, Köln 2003 ISBN 3-412-16302-3
Engelschiøn Marwell Hauge

Engelschiøn Marwell Hauge  er Norges største frittstående kosmetikkdistributør. EMH ble etablert i 1927, og omsatte i 2011 for 440 mill NOK noe som tilsvarer ca. 1 milliard NOK til forbruker. EMH har ansvaret for over 50 merker i Norge og samarbeider med 14 internasjonale merkevareleverandører, blant annet Procter & Gamble, Shiseido, Coty og LVMH. EMH er medlem av Kosmetikkleverandørenes forening.


== Historie ==
Navnet Engelschiøn Marwell Hauge stammer opprinnelig fra to ulike familieselskaper. Leiv Engelschiøn AS ble stiftet i 1927 og endret senere navnet til Engelchiøn Cosmetique AS. Marwell Hauge AS ble stiftet i 1940, og slo seg i 1972 sammen med Collett og ble dermed selskapet Collett Marwell Hauge. I 1994 foretok Engelchiøn Cosmetique AS et oppkjøp av Marwell Hauge, og i 1998 ble de fusjonert til det nåværende selskapet Engelschiøn Marwell Hauge AS.


== Eiere ==
EMH eies av det sveitsiske konsernet Valora Trade Norway (80%) og den danske kosmetikkdistributøren Sæther Nordic (20%).


== Merker ==

Agatha Ruiz De La Prada
Azzaro
Boss Skin
Bruno Banani
Calvin Klein
Carolina Herrera
Chanel
Chloe
Christina Aguilera
Clarins
Dolce & Gabbana
Davidoff
Ferrari
Gucci
Guerlain
Hugo Boss
I Coliniali
Imedeen
Isadora
Makeup
Jennifer Lopez
Karl Lagerfeld
Kenzo
La Perla
La Prairie
Lacoste
Lancaster
Laura Biagiotti
Marc Jacobs
Max Factor
Moschino
Naomi Campell
Nina Rici
Old Spice
Paco Rabanne
Porche Design
Prada
Puma
Replay
Sarah Jessica Parker
Sergio Tacchini
Shiseido
Strivectin
Thierry Mugler
Vera Wang
Versace
Torstein Jøssang

Torstein Jøssang (født 1933 på Jørpeland) er en norsk fysiker. Han er prisbelønt for sine arbeider i materialvitenskap. Fra 1987 har han vært professor ved UiO.
Etter examen artium fra Bryne vidaregåande skule 1953 tok han cand.mag..-eksamen i 1959 og cand.real. i 1962 ved Universitetet i Oslo. Han ble dr.philos. i 1968 på avhandlingen Dislocations and Dissociated Dislocation Configurations in Face Centered Cubic Metals.  Etter to år ved Ohio State University var han amanuensis ved UiO 1965-69, førsteamanuensis 1969-87 og fra 1987 professor i faste stoffers fysikk. Han har studert fraktale strukturer blir til i materialer med uorden. Sammen med Jens Feder startet han i 1973 et prosjektet for kritiske fenomener som har hatt stor betydning innen norsk og internasjonal forskning. 


== Verv og utmerkelser ==
NAVF-prisen for fremragende forskning i 1990, 2,5 millioner kroner delt med Jens Feder
Fridtjof Nansens belønning for fremragende forskning 1990 på kroner 30 000 delt med Jens Feder  "for deres fremragende studier av porøse mediers fysikk og for deres innsats innenfor faststoff- og materialfysikk"
Universitetet i Oslo sin læringsmiljøpris i 1991 på kroner 50 000. Delt med Jens Feder.
IBMs fysikkpris på 30 000 kroner 1992. Delt med Jens Feder.
Medlem av Det Norske Videnskaps-Akademi
styreformann og vitenskapelig leder for «Senter for Grunnforskning» ved Det Norske Videnskaps-Akademi 1993-2000
fagredaktør i «Physica Scripta» under The Royal Academy of Science, Stockholm.
titulær medlem av Académie Européenne des Sciences, des Arts et des Lettres, Paris.


== Referanser ==
Peder Mauritz Madsen

Peder Mauritz Madsen (født 10. mai 1958) er en siviløkonom fra Norges Handelshøyskole (NHH). Han er administrerende direktør for Engelschiøn Marwell Hauge og er styreformann i Kosmetikkleverandørenes forening.


== Referanser ==
Syvende slaget ved Isonzo

Syvende slaget ved Isonzo ble utkjempet mellom Italia og Østerrike-Ungarn mellom 14. og 17. september 1916 på Italiafronten under første verdenskrig. Dette var det syvende av tilsammen tolv slag ved Isonzo.
Dette syvende slaget innebar en endring i fokus hos den italienske øverstkommanderende Luigi Cadorna, fra angrep på bred front, til konsentrerte, målrettede aksjoner. I denne offensiven var målet å utvide og sikre brohodet som var etablert på østsiden av Isonzo, og utvide dette sør og østover, mot Kras-platået.
Etter tre dagers kamper med store tap, ble aksjonen ansett som mislykket og avblåst.
Uansett medførte de italienske angrepene en stor belastning på de østerriksk-ungarske resursene, både med hensyn til mannskaper og artilleri, og dette gjorde det stadig vanskeligere for Østerrike-Ungarn og kunne bistå sin allierte Tyskland.


== Eksterne lenker ==
FirstWorldWar.Com: Isonzo-slagene, 1915-17 hos FirstWorldWar.com
Kart over slagmarken ved den italienske fronten hos FirstWorldWar.com
De 11 Isonzo-slagene
Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
The Kobarid Museum  Arkivert 19. november 2007 hos Wayback Machine. (engelsk)
Društvo Soška Fronta (slovensk)
Pro Hereditate – omfattende side (engelsk, italiensk, slovensk)
Jens Feder

Jens Gottfried Feder (født 31. januar 1939, død 15. februar 2019) var en norsk fysiker og professor, kjent for sine arbeider innen materialvitenskap.Etter cand.real. 1964 i fysikk ved Universitetet i Oslo (UiO) og noen utenlandsopphold, var han lektor ved UiO 1968-72. Han ble dr.philos. i 1970 og professor fra 1974. Feder jobber mye sammen med Torstein Jøssang om fraktale egenskaper i materialer. Han har også arbeidet i det private næringsliv, (General Electric og IBM).


== Premier ==
Det Norske Videnskaps-Akademi, medlem siden 1988.
Fellow of the American Physical Society for «contributions to theories and experiments on structural phase transitions and on fractals in aggregates and in porous media.»
NAVF-prisen for fremragende forskning i 1990, 2,5 millioner kroner delt med Torstein Jøssang.
Fridtjof Nansens belønning for fremragende forskning 1990 på 30 000 kroner, delt med Torstein Jøssang  «for deres fremragende studier av porøse mediers fysikk og for deres innsats innenfor faststoff- og materialfysikk.»
Universitetet i Oslo sin læringsmiljøpris i 1991 på kroner 50 000, delt med Torstein Jøssang.
IBMs fysikkpris på 30 000 kroner 1992, Delt med Torstein Jøssang.


== Referanser ==
Trondheim kommunes byggeskikkpris

Trondheim kommunes byggeskikkpris ble innstiftet av kommunens formannskap høsten 2006  «for å hedre aktører som på ulikt vis utmerker seg positivt innenfor arkitektoniske/byplanmessige løsninger».Prisen utdeles årlig og består av en plakett som skal settes på eller i anlegget, samt et diplom til prisvinneren/prisvinnerne. Man kan ikke søke om å få prisen, men alle har forslagsrett. Juryen består av fem personer. To av disse oppnevnes av kommunens formannskap. Den ene av disse er juryens leder. I tillegg består juryen av et medlem fra Trondhjems Arkitektforening; et fra Næringsforeningen og et fra Husbanken.
Universell utforming og miljøvennlige løsninger vektlegges ved valg av prisvinnende prosjekt. 


== Oversikt over prismottagere ==


== Se også ==
Liste over arkitekturpriser


== Referanser og fotnoter ==


== Eksterne lenker ==
Trondheim kommunes nettsted for byggeskikkprisen. Besøkt 2012-02-05
Åttende slaget ved Isonzo

Åttende slaget ved Isonzo ble utkjempet mellom Italia og Østerrike-Ungarn mellom 14. og 17. september 1916 på Italiafronten under første verdenskrig. Dette var det åttende av tilsammen tolv slag ved Isonzo.
Det åttende slaget var en kort aksjon hvor italienerne forsøkte å videreføre målsetningen fra det syvende slaget, nemlig å utvide erobringene fra det sjette slaget i august samme år.
Heller ikke denne gangen lyktes dette, og etter store tap på to dager måtte den italienske øverstkommanderende Luigi Cadorna avblåse aksjonen.


== Eksterne lenker ==
FirstWorldWar.Com: Isonzo-slagene, 1915-17 hos FirstWorldWar.com
Kart over slagmarken ved den italienske fronten hos FirstWorldWar.com
De 11 Isonzo-slagene
Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
The Kobarid Museum  Arkivert 19. november 2007 hos Wayback Machine. (engelsk)
Društvo Soška Fronta (slovensk)
Pro Hereditate – omfattende side (engelsk, italiensk, slovensk)
Niende slaget ved Isonzo

Niende slaget ved Isonzo ble utkjempet mellom Italia og Østerrike-Ungarn mellom 14. og 17. september 1916 på Italiafronten under første verdenskrig. Dette var det niende av til sammen tolv slag ved Isonzo.
Som de foregående slagene, var også det niende slaget et italiensk forsøk på å utvide erobringene fra det sjette slaget i august samme år.
Salget startet med et angrep på Vertoiba og de nordlige og sentrale delene av Kras-platået. Også denne gangen brukte de østerriksk-ungarske kommandantene de fordelene som terrenget en forsvarer. Ingen av partene tålte de store tapene som disse kampene medførte, særlig ikke Østerrike-Ungarn som opplevde at deres forsvarslinjer ble stadig strukket. De anmodet atter en gang om tysk assistanse, noe som ikke kom før nesten et år senere.
Heller ikke denne gangen nådde den italienske øverstkommanderende Luigi Cadorna sine mål, og etter fire dager med store tap måtte aksjonen avblåses. Det var nå så sent på året at dette frontavsnittet tok vinterpause fram til det neste store slaget, med tiende slaget ved Isonzo som ble innledet først 12. mai 1917.


== Referanser ==


== Videre lesning ==
Schindler, John R. (2001). Isonzo: The Forgotten Sacrifice of the Great War. Praeger. ISBN 0275972046. OCLC 44681903. 


== Eksterne lenker ==
FirstWorldWar.Com: Isonzo-slagene, 1915-17 hos FirstWorldWar.com
Kart over slagmarken ved den italienske fronten hos FirstWorldWar.com
De 11 Isonzo-slagene
Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
The Kobarid Museum  Arkivert 19. november 2007 hos Wayback Machine. (engelsk)
Društvo Soška Fronta (slovensk)
Pro Hereditate – omfattende side (engelsk, italiensk, slovensk)
David Langseth

David Langseth (født 11. oktober 1986 på Hamar) er en norsk ishockeyspiller. Han spiller i 3. divisjon for Storhamar yngresavdeling. Han har spilt for Ringerike Panthers og Gjøvik Hockey. Har også spilt for den norske eliteserieklubben Storhamar Dragons da han ble tatt opp i A-stallen i 2011/2012-sesongen. Han var kaptein på Storhamar 2. Han spiller løper.
.


== Referanser ==


== Eksterne lenker ==
(en) David Langseth – Eurohockey.com 
(en) David Langseth – Eliteprospects.com
Den fremvoksende kirke

Den fremvoksende kirke (engelsk Emerging Church og Emergent Church) er en samlebetegnelse på strømninger som oppsto innenfor kristne kirker i USA og Storbritannia mot slutten av det 20. århundre. Retningen har siden gjort seg gjeldende i en rekke kirkemiljøer i vestlig orienterte land, i hovedsak i Europa, Nord-Amerika, Australia og New Zealand.
Fremvoksende kirker er svært ulike i sine uttrykk, og bevegelsen er preget av et stort mangfold av strømninger uten noen felles organisering. Derfor er det vanskelig å generalisere. Blant annet finnes det ennå ikke konsensus om hvilket språk som skal brukes. Begreper som florerer er: 'nye måter å være kirke', 'den fremvoksende kirke', 'ferske uttrykk for kirke', 'framtidens kirke', 'den kommende kirke'.Begrepet fremvoksende kirke brukes som regel i kontrast til den nedarvede, etablerte, institusjonelle kirke, og felles for de ulike fremvoksende strømningene er ønsket om å nytolke kristen tro i lys av det kulturelle paradigmeskiftet fra modernismen til postmodernismen. Merkelapper av typen "konservativ" og "liberal" blir oppfattet som "modernistiske", og blir i liten grad brukt. I stedet kalles bevegelsen en samtale for å fokusere på bredden av synspunkter, den desentraliserte naturen og viljen til dialog.
Ove Conrad Hanssen skriver at:

Det dreier seg om en voksende gruppe mennesker, ikke bare helt unge, men i alle aldre, som ser med stor bekymring på det voksende gap mellom de tradisjonelle kirker og kulturen og samfunnet rundt oss. Mange føler seg hjemløse i de etablerte kirkesamfunnene og har mistet troen på at disse, med sin nåværende framtreden, har noen mulighet til å nå menneskene i vår samtid. Når mange av disse finner å ville forlate de etablerte kirkene vil de si at de gjør det for evangeliets skyld. De gjør det for å skape nye muligheter for å leve ut en misjonal livsstil, for å bygge nye typer av menigheter som kan nå ut til menneskene der disse er, i ulike subkulturer i samfunnet rundt oss.


== Referanser ==
Leif Aase

Leif Aase (født 3. november 1963) er en norsk musiker, låtskriver, gitarist og sanger fra Sotra på Vestland.Han var gitarist i Vassendgutane fra 2007 til 2012. Han har spilt for Teddy Nelson, Johannes Kleppevik, Garth Brooks og Toby Keith.
Både før og etter tiden i Vassendgutane har han opptrådt med Dag Wolf, tidvis under bandnavnet Country Action.


== Diskografi ==


=== Soloalbum ===
If There's No Honky Tonks in Heaven (1996)
Look What I Stepped Into (2000)
Laissez Les Bon Temps Roulez (Let the Good Times Roll) (2006)
L.O.V.Email (2010)


=== Med Dag Wolf (som bandet Country Action) ===
Indian River + Kjære folk (1988)
With Friends (1989)
Play Buck Owens (1998)
På fest med Teddy Nelson (1998)


=== Vassendgutane ===
XO (2008)
Julefest i vest (2010)
Riskrem og entrekått (2011)
Festi ekje slutt - Beste HITtil (2012)


=== Medvirker på ===
Diverse artister: International Country Festival (1996)
Audun Njerve: Blue Boy (2002)
Paul Johansen: Gone with the Wind (2002)
Diverse artister: Mr. Music Country (2007)
Lars Egil Vågseter: Sweet Steel (2008)
Diverse artister: Sommerfest! (2010)
Diverse artister: Drømmesommer (2011)


== Referanser ==
With Friends

With Friends er et musikkalbum med Leif Aase og Dag Wolf, utgitt i 1989.


== Sporliste ==
«I Fell in Love»
«Meg og min gitar»
«Palm of Your Hand»
«This Old House»
«Love Comes from the the other side of town»
«This One's Gonna Hurt You»
«Don't Close Your Eyes»
«You Don't Have to Nashville»
«Oh' Darling»
Childe Hassam

Frederick Childe Hassam (født 17. oktober 1859 i Dorchester, Massachusetts, USA, død 27. august 1935 i East Hampton, Long Island) var en amerikansk impresjonistisk kunstmaler.
Hassam studerte i Paris og fikk undervisning blant annet ved Académie Julian. Oppholdet i Paris påvirket han sterkt i retning av impresjonismen. Han var en av de første amerikanske kunstnerne som malte i en impresjonistisk stil.


== Referanser ==


== Kilder ==
Ulrich W. Hiesinger: Childe Hassam: American Impressionist, Prestel-Verlag Publishing, New York, 1994, ISBN 3-7913-1364-9


== Eksterne lenker ==
(en) Childe Hassam – Olympedia 
(en) Childe Hassam – Sports-Reference (OL-resultater – arkivert) 
(no) Childe Hassam i Store norske leksikon
Childe Hassam His paintings, life, and biography i childehassam.org
Frederick Childe Hassam – The Complete Works i frederickhassam.org
If There’s No Honky Tonks in Heaven (I Don’t Wanna Go)

If There's No Honky Tonks in Heaven (I Don't Wanna Go) er et musikkalbum med Leif Aase, utgitt i 1996. Dette er hans første album som soloartist.


== Sporliste ==
«A Little Lonlier Than This»
«If There's No Honky Tonks in Heaven»
«Mr. Blues»
«Lonesome's Looking Better All the Times»
«Big Blue Roses»
«Kiss and Tell»
«Fifteen Weeks»
«Let's Turn This Love Around»
«Rock till We Drop»
«The Broken Promise Lounge»
Tårekanal

Tårekanalene er tynne rørformede passasjer fra øyekroken nær neseryggen og til nesehulen. Overskytende tårevæske får dermed avløp som ikke medfører rennende øyne, og nesehulen tilføres fuktighet. Saltet i tårene gir en svak desinfiserende virkning.
Ved forkjølelser og andre infeksjoner kan tårekanalen lett gå tett. Dette går seg vanligvis til etter en tid.


== Tåreskylling ==
Det er mulig å skylle tårekanalene, spesielt ved mistanke om tette kanaler ved unormal tåreflod. Tårekanalene bedøves med lokalbedøvelse i dråpeform, og skylles med isotont saltvann, det vil si vann med like mye saltkonsentrasjon som i kroppsvæskene. Tåreskyllingen er dermed både en undersøkelse om tårekanalene er tette, og om det er hindringer som skylles vekk er tårskyllingen behandling.
Også andre dyr der øynene skal holdes fuktige har lignende arrangementer.
Movimiento al Socialismo

Movimiento al Socialismo (MAS, «Bevegelse for sosialisme») er et venstreorientert boliviansk parti ledet av tidligere president Evo Morales. Partiet ble grunnlagt 23. juli 1997 gjennom et brudd med Asamblea por la Soberania de los Pueblos (ASP), og har sittet i regjering siden 2006.
Partiet fører en sosialistisk, anti-imperialistisk politikk og arbeider for den bolivianske urbefolkningens rettigheter. Partiet fikk støtte av 51% av velgerne i presidentvalget i 2005. Utfordrerpartiet Poder Democrático y Social fikk 30%.


== Referanser ==


== Eksterne lenker ==
Offisielt nettsted 
Offisielt nettsted
Tiende slaget ved Isonzo

Tiende slaget ved Isonzo ble utkjempet mellom Italia og Østerrike-Ungarn mellom 12. mai og 8. juni 1917 på Italiafronten under første verdenskrig. Dette var det tiende av tilsammen tolv slag ved Isonzo.
Den italienske øverstkommanderende Luigi Cadorna hadde væt ansvarlig for alle de ni forutgående slagene, hvor Italia ikke hadde lyktes med noe større gjennombrudd. Cadorna var også klar over at sannsynligheten for at Tyskland engasjerte seg på dette frontavsnittet ble stadig større etter hvert som at Østerrike-Ungarn ble stadig svakere.
Som de foregående slagene, var også det niende slaget et italiensk forsøk på å utvide erobringene fra det sjette slaget i august samme år.
Den italienske angrepstryken besto av 38 divisjoner, mot bare 14 østerriksk-ungarske divisjoner. Igjen endret italienerne taktikk, fra konsentrerte, målrettede angrep i de tre siste angrepene, til igjen å angripe på bred front som i de første slagene. I det tre siste slagene hadde den italienske målsettingen vært å utvide brohodet ved Gorizia, denne gangen vendte de tilbake til Kras-platået sørøst for Gorizia og forsøkte et gjennombrudd mot Trieste. Et annet mål var å nå Vipavadalen.
De italienske styrkene hadde innledningsvis suksess, og var rundt 15 km fra Trieste, ved kystbyen Duino. en 3. juni ble det igangsatt en støtte østerriksk-ungarsk motoffensiv som gjorde at italienerne måtte trekke seg tilbake til omtrent de samme posisjoner som før slaget.
Det var også kamper i De julianske alpene, hvor de østerriksk-ungarske styrkene styrket sine posisjoner i Vršič-området.


== Videre lesning ==
Schindler, John R. (2001). Isonzo: The Forgotten Sacrifice of the Great War. Praeger. ISBN 0275972046. OCLC 44681903. 


== Eksterne lenker ==
Isonzo-slagene, 1915-17 hos FirstWorldWar.com
Kart over slagmarken ved den italienske fronten hos FirstWorldWar.com
De 11 Isonzo-slagene hos FirstWorldWar.com
Fredsmarsjene med Soča Region-stiftelsen. Stiftelsen bevarer, restaurerer og presenterer den historiske og kulturelle arven etter første verdens krig i områdene ved Isonzo-fronten for studie-, turist- og undervisningsformål.
The Kobarid Museum  Arkivert 19. november 2007 hos Wayback Machine. (engelsk)
Društvo Soška Fronta (slovensk)
Pro Hereditate – omfattende side (engelsk, italiensk, slovensk)
Look What I Stepped Into

Look What I Stepped Into er et musikkalbum med Leif Aase, utgitt i 2000.


== Sporliste ==
«Look What I Stepped Into»
«She Left Me Holdin' the Bottle»
«I Wish Your Memory Would Get Lost»
«Right Where She Wants Me»
«Sleepin' with My Fingers Crossed»
«Hurtin' Too Close to Home»
«The First Lasting Thing I Do»
«I Got My Hands Full»
«Wish I Would Have Woke Up»
«Stranger Called the Blue»
Särskilda operationsgruppen

Särskilda operationsgruppen (SOG) er en spesialavdeling i den svenske Försvarsmakten. Avdelingens stab er forlagt i Karlsborgs garnison i Karlsborg i Västergötland.


== Historikk ==
SOG ble etablert i 2011 ved en sammenslåing av Särskilda skyddsgruppen (SSG) og Särskilda inhämtningsgruppen (SIG).SOG rekrutterer yrkesoffiserer, reserveoffiserer og rekrutter med mulighet til spesialistoffisersutdanning fra hele Försvarsmakten. SOG er direkte underlagt Överbefälhavaren.


== Organisasjon ==
SOG inngår ved siden av Specialförbandsledningen i Försvarsmaktens specialförband (FM SF). Utover dette finnes støttende spesialavdelinger (FM SOF). De støttende spesialavdelingene er særskilt utvalgte, utdannede og utrustede enheter for luft- og sjøtransporter, teknisk støtte, tren, intendantur og sanitet.


== Virksomhet ==
Det som det øvrige forsvaret normalt ser av spesialavdelingene er personbeskyttelsestjeneste i form av livvakt til generalitetet når det besøker et innsatsområde. Men spesialavdelingenes vanligste anvendelsesområde er innen multinasjonale oppdrag for å løse de primære oppgavene i strid («direct action»), spesialoppklaring («special reconnaisance») og militær støtte («military assistance»).Spesialavdelingenes stridsoppgaver er av militærstrategisk eller operativ betydning og som ikke kan løses av konvensjonelle avdelinger eller våpensystemer. Oppdragene kan være å bekjempe mål som har stor betydning for fienden, å befri mennesker som er tatt til fange eller holdes som gisler og å gjennom strid innhente tidskritisk etterretning. Etterretning og spesialoppklaring søker å gi informasjon om virksomheter, personer eller annet som har vesentlig betydning for operasjonen. Spesialavdelinger kan også få oppgaven å gi militær støtte gjennom utdanning og råd til andre lands militære styrker, for eksempel innen rammen for en multinasjonal fredsfremmende innsats.I hver patrulje har operatøren sin egen spesialitet, for eksempel skarpskytter, sanitet, eksplosivekspert, signalist eller flystøtte. Operatørene har en bredere base enn vanlige soldater, men har også ett eller to spesialområder der man er eksepsjonelt dyktig. Avdelingen opprettholder en høy beredskap for å med kort varsel kunne settes inn for innsats innen en radius på 600 mil fra Brussel og virke i ørken-, jungel-, subarktiske- eller bymiljøer. Avdelingen settes inn etter forespørsel fra FN eller EU, men må siden sanksjoneres på politisk nivå.


== Referanser ==